Utenfor USA opererte USIA under USIS-navnet, dette blant annet fordi termen hadde uønskede konnotasjoner på flere språk, blant annet til etterretning. I nesten alle land hvor det eksisterte amerikanske ambassader, ble det opprettet USIS-poster. Mot slutten av 1950-tallet eksisterte det over 200 poster fordelt på 91 land. USISs primære propagandatemaer verden over var å avvise kommunismen og å fremme kapitalismen og demokratiet. USIS hadde ansvar for det offentlige amerikanske diplomatiet overfor det landet de befant seg i, og drev aktiv informasjonsvirksomhet.